wannaphong/clean_thaiwikipedia huggingface dataset:
# ริทอร์ต
thumb|300x300px|ริทอร์ตแก้ว
ในห้องปฏิบัติการเคมี ริทอร์ต คือ เครื่องแก้วที่ใช้สำหรับการกลั่นหรือกลั่นแห้งของสสาร ริทอร์ตประกอบด้วยภาชนะทรงกลมที่มีคอยาวชี้ลงล่าง ของเหลวที่จะถูกกลั่นนั้นถูกใส่ในภาชนะและอุ่นให้ร้อน คอนั้นทำหน้าที่เป็นคอนเดนเซอร์ซึ่งให้ไอน้ำควบแน่นและไหลไปตามคอสู่ภาชนะด้านล่าง"retort." 

ในอุตสาหกรรมเคมี ริทอร์ตคือภาชนะที่อากาศเข้าไม่ได้ โดยสสารถูกอุ่นเพื่อให้ปฏิกิริยาเคมีที่สร้างผลิตผลก๊าซซึ่งจะถูกเก็บไว้ในภาชนะเพื่อนำไปใช้ต่อไป ริทอร์ตยังถูกใช้ในระดับอุตสาหกรรม เช่น การสกัดน้ำมันหิน และการผลิตถ่านหุงต้ม กระบวนการให้ความร้อนหินน้ำมันเพื่อผลิตน้ำมันหิน ก๊าซหิน มักถูกเรียกว่าการริทอร์ต

ในอุตสาหกรรมอาหาร หม้ออบความดันส่วนใหญ่จะถูกเรียกว่าริทอร์ต หมายถึง "ริทอร์ตบรรจุกระป๋อง" สำหรับการฆ่าเชื้อโรคในอุณหภูมิสูง (116–130 องศาเซลเซียส)
thumb|300x300px|การใช้ริทอร์ต

  ประวัติ 
หลังการประดิษฐ์ของภาชนะแก้วหรือโลหะที่ใช้ในการกลั่นหรือริทอร์ตชนิดหนึ่ง ญาบิร นักเล่นแร่แปรธาตุได้พัฒนากรรมวิธีในการกลั่นจนเป็นอย่างที่ใช้อยู่ในปัจจุบัน นักเล่นแร่แปรธาตุใช้ริทอร์ตกันอย่างแพร่หลาย และรูปภาพของริทอร์ตนั้นยังพบได้ในรูปวาดของห้องปฏิบัติการของคนเหล่านี้ ก่อนการค้นพบของคอนเดนเซอร์ที่ใช้กันในปัจจุบัน ริทอร์ตนั้นถูกใช้โดยนักเคมีที่มีชื่อเสียง เช่น อ็องตวน ลาวัวซีเย, เยินส์ ยาคอบ แบร์เซลีอุส"Retort."  เป็นต้น

 หน้าที่ในเคมีวิเคราะห์ 
ด้วยเทคโนโลยีที่ก้าวไกลโดยเฉพาะการคิดค้นคอนเดนเซอร์ไส้ตรง การใช้ริทอร์ตในห้องปฏิบัติการถูกมองว่าล้าสมัยตั้งแต่ต้นคริสต์ศตวรรษที่ 20"Distillation." 1911 Encyclopedia Britannica - Free Online.  อย่างไรก็ตาม เทคนิคในห้องปฏิบัติการบางอย่างนั้นอาจไม่ต้องการอุปกรณ์ที่ละเอียดอ่อน และสามารถใช้ริทอร์ตเพื่อทดแทนอุปกรณ์การกลั่นที่ซับซ้อนได้
# นิกายในศาสนาฮินดู
นิกายในศาสนาฮินดู คือประเพณีในศาสนาฮินดู ที่มีการนับถือเทพเจ้าหนึ่งพระองค์หรือมากกว่าเป็นหลัก เช่น พระศิวะ, พระวิษณุ และ พระพรหมJulius J. Lipner (2009), Hindus: Their Religious Beliefs and Practices, 2nd Edition, Routledge, , pages 377, 398

ศาสนาฮินดูไม่มีหลักคำสอนหลักกลาง ในขณะเดียวกันชาวฮินดูเองจำนวนมากก็ไม่ได้อ้างว่าเป็นของนิกายหรือประเพณีใด ๆ  อย่างไรก็ตาม ในงานศึกษาเชิงวิชาการนิยมแบ่งออกเป็น 4 นิกายหลัก ได้แก่ ลัทธิไวษณพ, ลัทธิไศวะ, ลัทธิศักติ และ ลัทธิสมารตะLance Nelson (2007), An Introductory Dictionary of Theology and Religious Studies (Editors: Orlando O. Espín, James B. Nickoloff), Liturgical Press, , pages 562–563 นิกายต่าง ๆ นี้แตกต่างกันที่องค์เทพเจ้าที่บูชาเป็นหลักหรือเป็นศูนย์กลางของนิกายนั้นSS Kumar (2010), Bhakti – the Yoga of Love, LIT Verlag Münster, , pages 35–36 ลักษณะสำคัญของนิกายในศาสนาฮินดูคือไม่ปฏิเสธแนวคิดอื่น ๆ นอกนิกาย การยกย่องสรรเสริญเทพเจ้าอื่นนอกนิกาย และบ่อยครั้งที่ร่วมเฉลิมฉลองกับนิกายอื่น ๆ อย่างเท่ากันในลักษณะแบบอติเทวนิยม Julius J. Lipner ได้ระบุไว้ว่าการแบ่งนิกายของศาสนาฮินดูนั้นแตกต่างจากในศาสนาหลักอื่น ๆ ของโลก เพราะนิกายของศาสนาฮินดูนั้นคลุมเครือกับการฝึกฝนของบุคคลมากกว่า เป็นที่มาของคำว่า "Hindu polycentrism" (หลากหลายนิยมฮินดู, ฮินดูตามท้องถิ่น)Julius J. Lipner (2009), Hindus: Their Religious Beliefs and Practices, 2nd Edition, Routledge, , pages 371–375
# แองคิโลซอร์
แองคิโลซอร์ คือ สายพันธุ์ของไดโนเสาร์กินพืช ที่มืสะโพกแบบออนิสทิสเชียนชนิดหนึ่ง ไดโนเสาร์สายพันธุ์นี้มีลักษณะที่เด่นๆคือ มีลำตัวอ้วนกลม มีเกราะอยู่ที่หลังและมีลูกตุ้มขนาดใหญ่ที่หาง ไดโนเสาร์ที่มีในวงศ์นี้ เช่น แองคิโลซอรัส ยูโอโพลเซฟาลัส มินมี เป็นต้น
# เบียนฮหว่า
เบียนฮหว่า  เป็นเมืองหลักและเมืองที่ใหญ่ที่สุดในจังหวัดด่งนาย ทางภาคใต้ของประเทศเวียดนาม อยู่ห่างจากนครโฮจิมินห์ไปทางทิศตะวันออกประมาณ  โดยมีทางหลวงแห่งชาติสาย 1 เชื่อมต่อระหว่างเมืองทั้งสอง เมืองนี้เป็นเมืองที่มีประชากรมากเป็นอันดับ 6 ของประเทศเวียดนาม

เมืองพี่น้อง
  กิมแฮ จังหวัดคย็องซังใต้ ประเทศเกาหลีใต้
# ล็องเซวียน
ล็องเซวียน  เป็นเมืองศูนย์กลางการปกครองของจังหวัดอานซาง ในภูมิภาคดินดอนสามเหลี่ยมปากแม่น้ำโขง ทางตะวันตกเฉียงใต้ของประเทศเวียดนาม

 ภูมิศาสตร์ 
ล็องเซวียนตั้งอยู่ห่างจากกรุงฮานอยไปทางทิศใต้ประมาณ 1,950 กิโลเมตร ห่างจากนครโฮจิมินห์ประมาณ 189 กิโลเมตร และห่างจากชายแดนประเทศกัมพูชาประมาณ 45 กิโลเมตร

 วัฒนธรรม 
ตอนที่เมืองล็องเซวียนได้รับการกำหนดเป็นนครเมื่อ พ.ศ. 2542 พลเมืองหลายคนจากชุมชนชนบทล้อมรอบ ย้ายกันเข้ามาในเมืองนี้ ตลาดน้ำล็องเซวียนยังคงชีวิตแบบดั้งเดิมที่หลงเหลือจากชีวิตในชนบทมากขึ้น

เนื่องจากที่ตั้งที่อยู่ใกล้กับประเทศกัมพูชา ทำให้นครนี้มีพลเมืองเชื้อสายเขมรจำนวนมากอาศัยอยู่

 ศาสนา 
ล็องเซวียนเป็นที่ก่อตั้งศาสนาพุทธ ลัทธิฮหว่าหาว และยังมีชุมชนกับโบสถ์โรมันคาทอลิกหลายแห่ง โดยมุขมณฑลล็องเซวียนฉลองครบรอบ 60 ปี กับสมาชิกผู้นับถือ 230,000 คนใน พ.ศ. 2563 และเป็นหนึ่งนครในไม่กี่แห่งที่มีวิหารลัทธิกาวด่าย

thumb|none|วิหารลัทธิกาวด่ายที่ล็องเซวียน
# กวีเญิน
กวีเญิน  เป็นเมืองชายฝั่งทะเลและเมืองหลักของจังหวัดบิ่ญดิ่ญทางตอนกลางของประเทศเวียดนาม มีเนื้อที่ 286 ตารางกิโลเมตร ประกอบด้วยแขวง  16 แขวง และตำบล  5 ตำบล มีจำนวนประชากร 280,900 คน ณ ปี พ.ศ. 2552Bình Định Statistics Office (2010): Bình Định Statistical Yearbook 2009. Statistical Publishing House, Hanoi ในอดีต กิจกรรมทางเศรษฐกิจที่สำคัญของเมืองเน้นไปที่เกษตรกรรมและการประมง แต่ในช่วงไม่กี่ปีที่ผ่านมามีแนวโน้มที่จะเปลี่ยนแปลงไปสู่อุตสาหกรรมการบริการและการท่องเที่ยวมากขึ้น นอกจากนี้ยังมีอุตสาหกรรมการผลิตอยู่ไม่น้อยเช่นกัน
# ดงห่า
ดงห่า  เป็นเมืองหลักของจังหวัดกว๋างจิ ประเทศเวียดนาม มีทางรถไฟสายเหนือ-ใต้ (รถด่วนแห่งการรวมชาติ) ตัดผ่าน โดยมีสถานีรถไฟดงห่ารองรับ นอกจากนี้ ดงห่ายังตั้งอยู่ตรงจุดตัดระหว่างทางหลวงแห่งชาติหมายเลข 1 เอ กับทางหลวงแห่งชาติหมายเลข 9 ซึ่งเป็นส่วนหนึ่งของพื้นที่ระเบียงเศรษฐกิจตะวันออก-ตะวันตก (East–West Economic Corridor) อันเป็นโครงการพัฒนาเศรษฐกิจในภาคกลางตอนบนและภาคตะวันออกเฉียงเหนือของประเทศไทย ภาคใต้ของประเทศลาว และภาคกลางของประเทศเวียดนาม

ในช่วงสงครามเวียดนาม ดงห่าเป็นเมืองที่ตั้งอยู่ทางเหนือสุดของเวียดนามใต้และเป็นฐานการรบที่มีความสำคัญทางยุทธศาสตร์แห่งหนึ่งของนาวิกโยธินสหรัฐ โดยทำหน้าที่เป็นหน้าด่านเฝ้าระวังการเคลื่อนกำลังพลข้ามเขตปลอดทหารเข้ามาในเวียดนามใต้Keith W. Nolan The Story of an Armored Cavalry Squadron in Vietnam: 1-1 Cav, 1967-1968 ... Just north of Đông Hà on April 6 the correspondent, Brummett, and Nguyễn Ngọc Lương, the paper's interpreter, waited for a possible tank battle" ดงห่าถูกยึดได้ในวันที่ 31 มีนาคม พ.ศ. 2515 ระหว่างการโจมตีครั้งแรก ๆ ในการรุกอีสเตอร์ของเวียดนามเหนือ ทุกวันนี้ยังมีนักท่องเที่ยวเดินทางมายังเมืองนี้ โดยเฉพาะทหารผ่านศึกจากสหรัฐอเมริกาและเวียดนามซึ่งมักบรรจุการเยี่ยมชมเขตปลอดทหารไว้ในแผนการท่องเที่ยวของตนเสมอ
# สักซ้า
สักซ้า  เป็นเมืองศูนย์กลางการปกครองของจังหวัดเกียนซาง ทางภาคใต้ของประเทศเวียดนาม ตั้งอยู่ชายฝั่งด้านตะวันออกของอ่าวไทย ห่างจากนครโฮจิมินห์ไปทางทิศตะวันตกเฉียงใต้ 

สักซ้ามีฐานะเป็นนครภายใต้การปกครองของจังหวัด ได้รับการยกฐานะจากเมืองเป็นนครเมื่อวันที่ 26 กรกฎาคม พ.ศ. 2548 

 ภูมิอากาศ
# คริปโทแซนทิน
คริปโทแซนทิน  เป็นสารกลุ่มแคโรทีนอยด์ จัดอยู่ในกลุ่มแซนโทฟิลล์ โดยมีโครงสร้างคล้ายกับบีตา-แคโรทีนแต่มีหมู่ไฮดรอกซิลเพิ่มมา มีสูตรเคมีคือ C40H56O เมื่ออยู่ในรูปบริสุทธิ์ คริปโทแซนทินจะเป็นของแข็งผลึกสีแดงมันวาว ละลายในคลอโรฟอร์ม เบนซีน ไพริดีนและคาร์บอนไดซัลไฟด์

คริปโทแซนทินมีคุณสมบัติเป็นโปรวิตามินเอ เมื่ออยู่ในร่างกายจะเปลี่ยนรูปเป็นวิตามินเอ (เรตินอล) และมีคุณสมบัติเป็นสารต้านอนุมูลอิสระและกระตุ้นการซ่อมแซมเซลล์ที่สึกหรอ มีรายงานว่าคริปโตแซนทินอาจช่วยยับยั้งมะเร็งปอดได้

คริปโทแซนทินพบในพืชหลายชนิด เช่น พริก ฟักทองอเมริกัน พลับ มะละกอและแครอทFoods highest in Beta Cryptoxanthin - NutritionData.com
# เซียร์เกย์ คอร์ซาคอฟ
เซียร์เกย์ เซียร์เกเยวิช คอร์ซาคอฟ (; 22 มกราคม ค.ศ. 1854 – 1 พฤษภาคม ค.ศ. 1900) เป็นประสาทจิตแพทย์ชาวรัสเซีย เกิดที่เมืองกูส-ครุสตัลนี (Gus-Khrustalny) เรียนวิชาแพทย์ที่มหาวิทยาลัยมอสโกและทำงานที่โรงพยาบาลจิตเวชเพียวบราเซนสกี (Preobrazhenski) ระหว่าง ค.ศ. 1876–1879 คอร์ซาคอฟฝึกทักษะด้านโรคประสาทภายใต้การสอนของอเล็กเซย์ โคเซฟนิคอฟ และเรียนจบปริญญาเอกในปี ค.ศ. 1887 ต่อมาเขาเดินทางไปเวียนนาเพื่อเรียนกับทีโอดอร์ เมย์เนิร์ต คอร์ซาคอฟเป็นศาสตราจารย์ด้านประสาทวิทยาและจิตเวชศาสตร์จนกระทั่งเสียชีวิตในปี ค.ศ. 1900Sergei Sergeievich Korsakoff - Whonamedit

คอร์ซาคอฟมีผลงานที่สำคัญคือ ค้นพบกลุ่มอาการคอร์ซาคอฟ (Korsakoff's syndrome) ซึ่งเกิดจากการขาดวิตามินบี1ในสมองของผู้ป่วยที่ติดสุราKorsakoff Syndrome | Signs, Symptoms, & Diagnosis กลุ่มอาการนี้มีความสัมพันธ์กับโรคสมองเวอร์นิคเก (Wernicke's encephalopathy) จึงมักเรียกรวมกันว่า กลุ่มอาการเวอร์นิคเก–คอร์ซาคอฟ (Wernicke–Korsakoff syndrome)Wernicke-Korsakoff syndrome: MedlinePlus
# ที โมเมนต์
ที โมเมนต์  เป็นบริษัทผลิตและจัดจำหน่ายภาพยนตร์ไทย โดยเป็นการร่วมทุนระหว่าง ไท เอ็นเตอร์เทนเมนต์ และ โมโน เทคโนโลยี และชื่อบริษัทมีที่มาจากการนำชื่อหน้าของทั้งสองบริษัทคือ T ของไท และ Mo ของโมโนมารวมกัน โดยบริษัทเปิดดำเนินการเพียง 3 ปีและได้ปิดตัวลงด้วยเหตุผลคือกลุ่มโมโนต้องการขอถอนทุน

 ประวัติ 
ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาทร่วมทุน 200 ล้าน เปิดค่ายหนัง ที โมเมนต์ วิสูตร ลั่น! ไม่แค้น GTH ไทยรัฐออนไลน์,27 มกราคม 2559 โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน

ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือโอเวอร์ไซส์ ทลายพุง กวาดรายได้ไป 15 ล้านบาท แอปวอร์ แอปชนแอป กวาดรายได้ไป 17 ล้านบาท และ The Pool นรก 6 เมตร กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง และต่อมาทาง ไท เอ็นเตอร์เทนเมนต์ ได้แยกไปเปิดค่ายภาพยนตร์ใหม่ร่วมกับ เมเจอร์ ซีนีเพล็กซ์ ในชื่อ ไท เมเจอร์ ในขณะที่กลุ่มโมโนได้หันไปพัฒนาภาพยนตร์ร่วมกับผู้ผลิตรายอื่น ๆ เช่น ฟิล์ม กูรู หรือ ดู เอ็นเตอร์เทนเม้นท์ ภายใต้โครงการโมโน ออริจินัล ซึ่งเป็นโครงการพัฒนาภาพยนตร์ให้กับแอปพลิเคชันโมโนแมกซ์แทน โดยภาพยนตร์ส่วนหนึ่งของโครงการจะถูกนำไปจัดจำหน่ายในโรงภาพยนตร์โดยเอ็ม สตูดิโอ

 ผลงาน 
 ภาพยนตร์ 
 ปี พ.ศ.  เรื่อง   ผู้กำกับ นักแสดง วันเข้าฉาย  รายได้สูงสุด (ล้านบาท) 2560  โอเวอร์ไซส์..ทลายพุง   ชานนท์ ยิ่งยง ภูวนิตย์ ผลดี ปราโมทย์ ปาทาน  ณัฐจารี หรเวชกุล  23 มีนาคม  15.38 ล้านบาท 2561  App War แอปชนแอป   ยรรยง คุรุอังกูร  ณัฏฐ์ กิจจริต  วริศรา ยู
สิราษฎร์ อินทรโชติอภิวิชญ์ เรียร์ดอนพัศชนันท์ เจียจิรโชติธิชา วงศ์ทิพย์กานนท์ธนาภพ อยู่วิจิตร 1 สิงหาคม  17.8 ล้านบาทสรุปรายได้หนังประจำสัปดาห์ The Pool นรก 6 เมตร พิง ลำพระเพลิง ธีรเดช วงศ์พัวพันธ์ รัชย์ณมนทร์ รัชย์จิราธรรม  27 กันยายน  53.9 ล้านบาทอันดับหนังทำเงินสูงสุดในไทย
# สมองขาดเลือดเฉพาะที่
สมองขาดเลือดเฉพาะที่  หรือสมองใหญ่ขาดเลือดเฉพาะที่  หรือหลอดเลือดสมองขาดเลือดเฉพาะที่  เป็นภาวะซึ่งมีเลือดไหลไปสมองไม่เพียงพอต่อความต้องการทางเมแทบอลิซึม ทำให้มีปริมาณออกซิเจนลดลงหรือภาวะสมองใหญ่มีออกซิเจนน้อย แล้วทำให้เนื้อเยื่อสมองตายหรือเนื้อสมองใหญ่ตายเหตุขาดเลือด / โรคหลอดเลือดสมองขาดเลือดเฉพาะที่ เป็นชนิดย่อยของโรคหลอดเลือดสมองร่วมกับอาการเลือดออกใต้อะแร็กนอยด์ (subarachnoid hemorrhage) และอาการเลือดออกในสมองใหญ่ 

การขาดเลือดเฉพาะที่ทำให้เกิดความเปลี่ยนแปลงต่อเมแทบอลิซึมของสมอง ลดอัตราเมแทบอลิซึมและวิกฤตพลังงาน

มีการขาดเลือดเฉพาะที่สองชนิด คือ การขาดเลือดเฉพาะที่จุดรวม (focal ischemia) ซึ่งจำกัดอยู่บริเวณหนึ่งของสมอง กับการขาดเลือดเฉพาะที่ทั่วไป (global ischemia) ซึ่งครอบคลุมเนื้อเยื่อสมองบริเวณกว้าง

อาการหลักเกี่ยวข้องกับการมองเห็น การขยับกายและการพูดบกพร่อง สาเหตุหลักของสมองขาดเลือดเฉพาะที่มีตั้งแต่ภาวะโลหิตจางเซลล์รูปเคียว (sickle cell anemia) ไปจนถึงความบกพร่องแต่กำเนิดของหัวใจ อาการของสมองขาดเลือดเฉพาะที่อาจมีหมดสติ ตาบอด มีปัญหาการประสานงาน และความอ่อนเปลี้ยในกาย ผลอื่นที่อาจเกิดจากสมองขาดเลือดเฉพาะที่ คือ โรคหลอดเลือดสมอง หัวใจหยุดเต้น และความเสียหายต่อสมองแบบผันกลับไม่ได้

การขัดขวางการไหลของเลือดไปสมองเกิน 10 วินาทีทำให้หมดสติ และการขัดขวางการไหลเกินสองสามนาทีโดยทั่วไปทำให้สมองเสียหายแบบผันกลับไม่ได้ ใน ค.ศ. 1974 ฮอสมันน์และซิมเมอร์มันน์แสดงว่าการขาดเลือดเฉพาะที่ที่ชักนำในสมองสัตว์เลี้ยงลูกด้วยนมเป็นเวลาหนึ่งชั่วโมงสามารถแก้ไขได้อย่างน้อยบางส่วน การค้นพบนี้ทำให้เกิดความเป็นไปได้ในการรักษาหลังสมองขาดเลือดก่อนความเสียหายนั้นผันกลับไม่ได้
# เจิร์จ แกโด
เจิร์จ แกโด  นักมวยสากลสมัครเล่นชาวฮังการี เกิดเมื่อ 23 เมษายน พ.ศ. 2492 ที่บูดาเปสต์ ประเทศฮังการี ติดทีมชาติฮังการีเข้าแข่งขันกีฬาโอลิมปิกในรุ่นไลต์ฟลายเวตถึง 4 ครั้ง คือ พ.ศ. 2511 ที่เม็กซิโก พ.ศ. 2515 ที่เยอรมนีตะวันตก พ.ศ. 2519 ที่แคนาดา และ พ.ศ. 2523 ที่มอสโก

ในพ.ศ. 2511 แกโดตกรอบแรก แพ้โจเซฟ ดอโนวัน จากออสเตรเลียตกรอบแรก เมื่อ 13 ตุลาคม ส่วนใน พ.ศ. 2515 แกโดประสบความสำเร็จมากที่สุด รอบแรก ชนะอาร์เอสซี สุรพงษ์ ศรีภิรมย์ จากไทย เมื่อ 28 สิงหาคม รอบสอง ชนะเดนนิส ทอลบอต จากออสเตรเลีย เมื่อ 4 กันยายน รอบ 8 คนสุดท้าย ชนะวลาดีมีร์ อีวานอฟ จากสหภาพโซเวียต เมื่อ 7 กันยายน รอบรองชนะเลิศ ชนะแรล์ฟ เอฟวันส์ จากสหราชอาณาจักร เมื่อ 8 กันยายน และในรอบชิงชนะเลิศ ชนะคิม อู-กิล จากเกาหลีเหนือ เมื่อ 10 กันยายน ได้เหรียญทอง

ใน พ.ศ. 2519 แกโดขึ้นชกในรอบแรก ชนะอาร์เอสซี ซาเยด บาชีรี จากอิหร่าน ยก 2 เมื่อ 19 กรกฎาคม รอบสอง ชนะคะแนน เซอร์ดัมเบียน บัตซึก จากมองโกเลีย เมื่อ 23 กรกฎาคม รอบ 8 คนสุดท้าย แพ้พเยาว์ พูลธรัตน์ จากไทย เมื่อ 27 กรกฎาคม ตกรอบ ส่วนใน พ.ศ. 2523 แกโดได้บายในรอบแรก รอบสอง ชนะชาลส์ ลูบุลวา จากยูกันดา เมื่อ 25 กรกฎาคม รอบสาม แพ้อิโปลิโต ราโมส จากคิวบาเมื่อ 29 กรกฎาคม ไม่ได้เหรียญรางวัลอีกเช่นกัน
# เสือกระดาษ
เสือกระดาษ เป็นคำแปลจากวลีภาษาจีน 紙老虎 (จื่อเหลาหู่) คำนี้หมายถึง สิ่งที่ดูน่าเกรงขามแต่ไร้อำนาจและไม่อาจทนการต่อต้านได้ คำนี้เป็นที่รู้จักกันดีในโลกตะวันตกว่าเป็นคำขวัญที่รัฐคอมมิวนิสต์จีนของเหมา เจ๋อตุงใช้กับศัตรู โดยเฉพาะรัฐบาลสหรัฐ

ในการให้สัมภาษณ์แก่แอนนา หลุยส์ สตรอง นักหนังสือพิมพ์ชาวอเมริกันในปี 2489 เหมา เจ๋อตุงใช้วลี "เสือกระดาษ" อธิบายจักรวรรดินิยมอเมริกา เขากล่าวว่า "โดยลักษณะภายนอกแล้วทรงพลัง แต่ที่จริงแล้วไม่มีอะไรต้องกลัว มันเป็นเสือกระดาษ ภายนอกเป็นเสือ แต่ทำจากกระดาษ ไม่สามารถทนลมฝน ผมเชื่อว่ามันหาใช่อื่นใดนอกจากเสือกระดาษ" ในมุมมองของเหมา พวกปฏิกิริยาทั้งหมดเป็นเสือกระดาษ ดูผิวเผินแล้วทรงพลังแต่มีแนวโน้มเหยียดเกินซึ่งนำไปสู่การล่มสลายฉับพลัน เมื่อเหมาวิจารณ์การจำยอมสละของโซเวียตต่อสหรัฐระหว่างการแตกจีน-โซเวียต มีรายงานว่านายกรัฐมนตรีโซเวียต นิกิตา ครุสชอฟ กล่าวว่า "เสือกระดาษมีฟันนิวเคลียร์"
# วัคซีนอหิวาตกโรค
วัคซีนป้องกันอหิวาตกโรค เป็นวัคซีนที่มีประสิทธิภาพในการป้องกันอหิวาตกโรค ในช่วงหกเดือนแรกวัคซีนจะให้ผลในการป้องกันโรคประมาณ 85% และในช่วงปีแรกจะให้ผลในการป้องกันโรคประมาณ 50 หรือ 62% หลังจากเวลาสองปีความมีประสิทธิภาพจะลดลงเหลือไม่ถึง 50% แต่ทั้งนี้หากกลุ่มประชากรใดก็ตามมีสัดส่วนของผู้ที่มีภูมิคุ้มกันโรคจำนวนสูง ประชากรในกลุ่มดังกล่าวที่ไม่มีภูมิคุ้มกันโรคก็จะได้รับประโยชน์จากภูมิคุ้มกันหมู่

องค์การอนามัยโลกได้แนะนำให้ใช้มาตรการขององค์การฯ ร่วมกับมาตรการอื่น ๆ  สำหรับกลุ่มประชากรที่มีความเสี่ยงในการติดโรคสูง  โดยทั่วไปแนะนำให้ใช้วัคซีนชนิดรับประทานตามขนาดที่กำหนดจำนวนสองหรือสามครั้ง ระยะเวลาป้องกันในวัยผู้ใหญ่คือสองปี และในเด็กวัย 2–5 ขวบที่หกเดือน วัคซีนแบบฉีดหนึ่งโดสมีให้บริการในพื้นที่ที่พบอหิวาตกโรคบ่อย  ใน ค.ศ. 2010 วัคซีนแบบฉีดซึ่งมีจำนวนน้อยกว่านั้นมีอยู่ในพื้นที่บางแห่งของโลกเท่านั้น

โดยทั่วไปวัคซีนชนิดรับประทานทั้งสองประเภทนั้นมีความปลอดภัย แต่อาจมีอาการปวดท้องหรือการการท้องร่วงเกิดขึ้นได้ วัคซีนนี้ปลอดภัยสำหรับผู้ที่อยู่ในระหว่างการตั้งครรภ์ และผู้ที่มีภูมิคุ้มกันบกพร่อง วัคซีนเหล่านี้ได้รับได้รับอนุมัติให้ใช้ป้องกันโรคในกว่า 60 ประเทศ และมีการใช้ในประเทศที่มักเกิดโรคเป็นประจำ ซึ่งมีความคุ้มค่าของค่ารักษา

วัคซีนตัวแรกที่ใช้ในการป้องกันอหิวาตกโรคนั้นถูกผลิตขึ้นเมื่อปลายคริสต์ศตวรรษที่ 18 และเป็นวัคซีนที่มีการใช้อย่างแพร่หลายตัวแรกที่ถูกผลิตขึ้นในห้องทดลอง ในช่วงคริสต์ทศวรรษ 1990 ได้มีการเปิดตัววัคซีนชนิดรับประทานเป็นครั้งแรก  วัคซีนนี้อยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน
# ด่งสว่าย
ด่งสว่าย  (,) เป็นเมืองศูนย์กลางการปกครองของจังหวัดบิ่ญเฟื้อกในภาคตะวันออกเฉียงใต้ของประเทศเวียดนาม มีฐานะเป็นนครภายใต้จังหวัด ณ พ.ศ. 2561 นครด่งสว่ายมีจำนวนประชากร 150,052 คน และมีขนาดพื้นที่ 169.05 ตารางกิโลเมตร ด่งสว่ายตั้งอยู่บนระดับความสูง 88.63 เมตรเหนือระดับน้ำทะเล ห่างจากนครโฮจิมินห์ไปทางเหนือ 101 กิโลเมตร ห่างจากด่านพรมแดนฮวาลือ 90 กิโลเมตร และมีทางหลวงแผ่นดินเวียดนามหมายเลข 14 ผ่าน เมืองนี้เป็นพื้นที่สู้รบของยุทธการที่ด่งสว่ายเมื่อ พ.ศ. 2508 ซึ่งเป็นส่วนหนึ่งของสงครามเวียดนาม
# ถูเสิ่วหมต
ถูเสิ่วหมต  เป็นเมืองศูนย์กลางการปกครองของจังหวัดบิ่ญเซือง ประเทศเวียดนาม มีเนื้อที่ทั้งหมด 118.66 ตารางกิโลเมตร และมีประชากร 321,607 คน เมื่อ พ.ศ. 2562 เมืองนี้ตั้งอยู่บนฝั่งซ้ายของแม่น้ำไซ่ง่อน ห่างจากย่านกลางนครโฮจิมินห์ไปทางทิศเหนือประมาณ 20 กิโลเมตร ถูเสิ่วหมตมีฐานะเป็นนครภายใต้การปกครองของจังหวัด แม้ว่าถูเสิ่วหมตจะเป็นนครที่มีการบริหารแยกเป็นเอกเทศ แต่ก็ถือว่าเป็นเมืองบริวารเมืองหนึ่งในเขตมหานครโฮจิมินห์
# สุดติ่งจิงเกิลเบล
สุดติ่งจิงเกิลเบล  เป็นละครโทรทัศน์ไทยแนว โรแมนติก-คอมเมดี นำแสดงโดย จิรายุ ละอองมณี, นนทนันท์ อัญชุลีประดิษฐ์, กฤษณภูมิ พิบูลสงคราม, ปุริม รัตนเรืองวัฒนา, ชลัช กมล, นิศาชล สิ่วไธสง, ปภทพร ศิริรักษ์นภา, นาตาชา โจซีฟิน เบลค, แพรพลอย โอรี และนักแสดงชั้นนำอีกมากมาย เริ่มออกอากาศตอนแรกวันที่ 6 มิถุนายน พ.ศ. 2558 ทุกวัน เสาร์-อาทิตย์ เวลา 11.00 - 12.00 น. ทางช่อง ทรูโฟร์ยู ผลิตโดย บริษัท ออน แอน ออน อินฟินิตี้ จำกัด โดยผู้จัด ภาสวร บวรกีรติ บทประพันธ์และบทโทรทัศน์โดย พิมพิม กำกับการแสดงโดย ผิน เกรียงไกรสกุล ‘ ’ : 

เรื่องย่อ

 ตัวละคร 
 ตัวละครหลัก 
จุน จุลพน รับบทโดย จิรายุ ละอองมณี หนุ่มหล่อ สาวรักสาวหลง ภูมิใจในความหล่อของตนเองมากจนแม่ลืมเอือม แต่ก็ขยัน และกตัญญู "นักร้องนำวง Jingle Bells และตำแหน่ง กีต้าร์คอร์ด"
เอิร์ท อรรถนนท์ รับบทโดย นนทนันท์ อัญชุลีประดิษฐ์ ผู้ชายที่แสนอบอุ่นจนสาว ๆ เลี่ยน "สมาชิกวง Jingle Bells และตำแหน่ง คีย์บอร์ด"
นก 
ปั้นหยา 
รับบทโดย แพรพลอย โอรี
คีน คณธัช รับบทโดย กฤษณภูมิ พิบูลสงคราม ผู้สนับสนุนหลักของวง เป็นหนุ่มอัจฉริยะ เล่นดนตรีได้หลากหลาย ผู้ที่มองว่าทั้งตัวเลขและตัวโน๊ตดนตรีเป็นสิ่งสวยงาม "สมาชิกวง Jingle Bells และตำแหน่ง กีต้าร์"
ลมฝน รับบทโดย ฟีฟี่ เบลค
หนุน องครักษ์ รับบทโดย ปุริม รัตนเรืองวัฒนา ลูกชายคนสุดท้องของตระกูลเจริญยิ่งยวด ผู้ที่ไม่อยากสืบทอดกิจการลูกชิ้นหมู "หัวหน้าวง Jingle Bells และตำแหน่ง กีต้าร์เบส"
ลมฝน รับบทโดย ฟีฟี่ เบลค
ธันย์ ธรณ์ธันย์ รับบทโดย ชลัช กมล มือกลองสุดเซอ มาดเท่ รักดนตรีมากกว่าการเรียน "สมาชิกวง Jingle Bells และตำแหน่ง มือกลอง"
นิ้ม รับบทโดย นิศาชล สิ่วไธสง สาวสวย น่ารัก ซื่อ ๆ รักสัตว์ เป็นที่จับตามองของจุล โดยมีจุลเป็นรักครั้งแรกของนิ้ม

 รายชื่อนักแสดงนำ 
 จิรายุ ละอองมณี  รับบทเป็น จุน
 นนทนันท์ อัญชุลีประดิษฐ์  รับบทเป็น เอิร์ท
 กฤษณภูมิ พิบูลสงคราม  รับบทเป็น คีน 
 ปุริม รัตนเรืองวัฒนา  รับบทเป็น หนุน 
 ชลัช กมล  รับบทเป็น ธันย์ 
 นิศาชล สิ่วไธสง  รับบทเป็น นิ้ม
 ปภทพร ศิริรักษ์นภา  รับบทเป็น ปั้นหยา 
 นาตาชา โจซีฟิน เบลค  รับบทเป็น ลมฝน
 แพรพลอย โอรี  รับบทเป็น  แบ๊ว
 สุวพิชญ์ ไตรพรวรกิจ  รับบทเป็น 
 รพีพร พ่วงเพ็ชร  รับบทเป็น หวานใส
 ชญาน์ทัต อยู่เป็นแก้ว  รับบทเป็น บอม
 ธันยนันท์ พิพัฒน์ไชยศรี  รับบทเป็น  แจน
 ภรภัสสรณ์ ชัยอนันต์นิธิ  รับบทเป็น น้ำข้าว
 ธิติวัฒน์ ลิ้มพิมพ์เพราะ  รับบทเป็น อังเปา  
 ปาจรีย์ ดียวดยิ่ง  รับบทเป็น แม่ของน้ำข้าว
 ศรชัย ฉัตรวิริยะชัย  รับบทเป็น เตี้ย (พ่อของหนุน)
 กนกรัตน์ ครูจิต  รับบทเป็น เจ๊หนึ่ง
 ต่อ เตชธุวานันท์  รับบทเป็น 
 พัชรี อนันต์ทวีรัตน์  รับบทเป็น 
 วิฑูรย์ ลิ่วลักษณ์  รับบทเป็น พ่อของคีน
 ปัทมา แหล่งสนาม  รับบทเป็น 
 ณัฐชกาศ อร่ามทอง  รับบทเป็น
 นินท์วริศ กิติชัยวรางค์กูร รับบทเป็น                             
 ธวัชชัย ทองอินทร์ รับบทเป็น เทพรังสรรค์
นักแสดงรับเชิญ
 กนกวรรณ บุรานนท์ รับบทเป็น แม่ของจุน จุลพน

 เพลงประกอบละคร 
 เพลง พร้อมเสี่ยง  -  ขับร้องโดย เก้า / คชา / เจเจ / ปลื้ม / ปอนด์  
 เพลง เผื่อเธอยังไม่รู้  -  ขับร้องโดย  เก้า / คชา / เจเจ / ปลื้ม / ปอนด์  
 เพลง ยังทันไหม  -  ขับร้องโดย เก้า / คชา / เจเจ / ปลื้ม / ปอนด์  
 เพลง คนที่ยืนนอกใจ  -  ขับร้องโดย เก้า / คชา / เจเจ / ปลื้ม / ปอนด์  
 เพลง วันไหนไหน  -  ขับร้องโดย เก้า / คชา / เจเจ / ปลื้ม / ปอนด์  
 เพลง ฝันของเรา  -  ขับร้องโดย เก้า / คชา / เจเจ / ปลื้ม / ปอนด์
# เจิวด๊ก
เจิวด๊ก  หรือที่เอกสารเก่าของไทยเรียกว่า โชฎก เป็นนครภายใต้จังหวัดแห่งหนึ่งในจังหวัดอานซาง ติดชายแดนประเทศกัมพูชา ในภูมิภาคดินดอนสามเหลี่ยมปากแม่น้ำโขงของประเทศเวียดนาม ณ พ.ศ. 2562 เมืองนี้มีประชากร 101,765 คน บนเนื้อที่ Nghị quyết số 86/NQ-CP của Chính phủ : Về việc thành lập phường Vĩnh Ngươn thuộc thị xã Châu Đốc và thành lập thành phố Châu Đốc thuộc tỉnh An Giang  upgrade to city level on July 19, 2013

เจิวด๊กตั้งอยู่ติดกับแม่น้ำเหิ่ว (ลำน้ำสาขาของแม่น้ำโขงซึ่งไหลเข้าสู่ดินแดนเวียดนาม) และคลองหวิญเต๊  ห่างจากนครโฮจิมินห์ไปทางทิศตะวันตก  การเดินทางด้วยรถบัสจากนครโฮจิมินห์มายังเมืองนี้ใช้เวลาประมาณ 6 ชั่วโมง
# เหวียตจี่
เหวียตจี่  เป็นนครประจำจังหวัดและเมืองหลักของจังหวัดฟู้เถาะ ทางภาคตะวันออกเฉียงเหนือของประเทศเวียดนาม มีเนื้อที่ประมาณ 110 ตารางกิโลเมตร (42 ตารางไมล์) และมีประชากร 260,288 คนในปี พ.ศ. 2553 เหวียตจี่เป็นศูนย์กลางเศรษฐกิจของจังหวัด มีโรงงานอุตสาหกรรมและอุตสาหกรรมการบริการอยู่เป็นจำนวนมากHy V. Luong Tradition, Revolution, and Market Economy in a North Vietnamese Village-- 2010 Page 217 "... industry in Việt Trì or in the new industrial zone on the border between Lâm Thao district and Việt Trì township.4 A number of commuting villagers worked in a cement factory set up in 2002 by a Sơn Dương native in this new industrial zone"
# ซาเหงีย
ซาเหงีย  เป็นเมืองศูนย์กลางการปกครองของจังหวัดดั๊กนง ในภูมิภาคที่สูงตอนกลางของประเทศเวียดนาม ตั้งอยู่บนทางหลวงสายหลักที่จะมุ่งขึ้นเหนือไปยังนครบวนมาถ็วตJonathan D. London Education in Vietnam  2011 Page 178 " The development of the newly established province can be seen in the dramatic changes in Gia Nghĩa. In 2004, it was a small rural town that functioned only as a stopover station along a busy traffic route northward to Buôn Ma Thuột. By the time of a return in 2007, there was fresh construction everywhere, roads were expanded ....."
# วัคซีนโรคคอตีบ
วัคซีนป้องกันโรคคอตีบ (Diphtheria) เป็นวัคซีนที่ใช้เพื่อต่อต้านเชื้อ Corynebacterium diphtheriae ซึ่งเป็นแบคทีเรียที่เป็นสาเหตุของโรคคอตีบ การใช้วัคซีนนี้ในผู้ป่วยทั่วโลกมีจำนวนลดลงกว่า 90% ในช่วงปี 2523 ถึง 2543 การแนะนำสำหรับการให้วัคซีนครั้งแรกคือสามครั้งตามขนาดที่กำหนด โดยวัคซีนจะมีประสิทธิภาพในการป้องกันโรคได้ประมาณ 95% ทั้งนี้วัคซีนจะสามารถป้องกันโรคได้นานประมาณ 10 ปีซึ่งหลังจากเวลาดังกล่าวก็จำเป็นต้องมีการฉีดวัคซีนกระตุ้น การสร้างภูมิคุมกันโรคอาจเริ่มตั้งแต่เมื่อทารกอายุหกเดือนและการให้วัคซีนครั้งต่อ ๆ ไปทุกสี่สัปดาห์

วัคซีนโรคคอตีบนี้มีความปลอดภัยมาก ผลข้างเคียงสำคัญนั้นพบได้น้อยมาก แต่ทั้งนี้อาจมีความเจ็บปวดที่ตำแหน่งการฉีดวัคซีนได้ รอยบวมที่ตำแหน่งการฉีดจะเกิดขึ้นนานราวสองสามสัปดาห์ วัคซีนนี้ปลอดภัยต่อผู้ที่ตั้งครรภ์และผู้ที่มีภูมิคุ้มกันบกพร่อง 

การให้วัคซีนร่วมที่ใช้เพื่อป้องกันโรคมีหลายวิธี ซึ่งได้แก่ การให้ร่วมกับชีวพิษเชื่องบาดทะยัก (tetanus toxoid) (หรือที่เรียกว่า วัคซีน dT หรือ DT) และวัคซีนโรคบาดทะยักและวัคซีนโรคไอกรน หรือที่เรียกว่า วัคซีน DPT ซึ่งองค์การอนามัยโลกได้แนะนำให้ใช้นับตั้งแต่ปี 2517 ประชากรโลกที่ได้รับวัคซีนมีจำนวนประมาณ 84% โดยเป็นการให้วัคซีนโดยการฉีดยาเข้าทางกล้ามเนื้อ วัคซีนนี้ต้องเก็บในที่เย็นแต่ห้ามแช่แข็ง

วัคซีนโรคคอตีบผลิตขึ้นในปี 2466 วัคซีนนี้อยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน ตั้งแต่ปี 2557 ราคาขายส่งของวัคซีนที่มี tetanus toxoid อยู่ในราว 0.12 ถึง 0.99 เหรียญสหรัฐฯ ในสหรัฐอเมริกามีราคาต่ำกว่า 25 เหรียญสหรัฐฯ

 ประสิทธิภาพ 
ประมาณ 95% ของผู้ที่ได้รับวัคซีนจะมีการสร้างภูมิคุ้มกัน การฉีดวัคซีนป้องกันโรคคอตีบส่งผลให้จำนวนผู้ป่วยทั่วโลกลดลงมากกว่า 90% ระหว่างปี 2523 ถึง 2543 ประมาณ 86% ของประชากรโลกได้รับการฉีดวัคซีนในปี 2559

 ผลข้างเคียง 
ผลข้างเคียงที่รุนแรงจากชีวพิษเชื่องโรคคอตีบ (diphtheria toxoid) มีน้อยมาก ความเจ็บปวดอาจเกิดขึ้นที่บริเวณที่ฉีด อาจเกิดตุ่มขึ้นบริเวณที่ฉีดซึ่งกินเวลาไม่กี่สัปดาห์ วัคซีนมีความปลอดภัยเมื่อใช้ในระหว่างการตั้งครรภ์และในหมู่ผู้ที่มีภูมิคุ้มกันต่ำ วัคซีน DTP อาจทำให้เกิดอาการข้างเคียงอื่น ๆ เช่น มีไข้, หงุดหงิดง่าย, ง่วงซึม, เบื่ออาหาร และอาเจียนในผู้รับวัคซีนได้ 6–13% ผลข้างเคียงที่รุนแรงของวัคซีน DTP ได้แก่ ไข้มากกว่า 40.5 °C/104.9 °F (1 ใน 333 โดส), ภาวะชักจากไข้ (1 ใน 12,500 โดส) และภาวะตัวอ่อนปวกเปียกและไม่ตอบสนอง (hypotonic-hyporesponsive episodes) (1 ใน 1,750 โดส) ผลข้างเคียงของวัคซีน DTaP มีความคล้ายคลึงกันแต่พบน้อยครั้งกว่า วัคซีนที่ประกอบด้วยชีวพิษเชื่องบาดทะยัก (Td, DT, DTP และ DTaP) อาจทำให้เกิดโรคประสาทแขนอักเสบในอัตรา 0.5 ถึง 1 รายต่อผู้รับชีวพิษเชื่อง 100,000 ราย

 ข้อแนะนำ 
องค์การอนามัยโลกได้แนะนำให้ฉีดวัคซีนป้องกันโรคคอตีบตั้งแต่ปี 2517 แนะนำให้ฉีดครั้งแรกเมื่ออายุ 6 สัปดาห์ โดยเพิ่มอีก 2 ครั้งห่างกัน 4 สัปดาห์ หลังจากได้รับยา 3 โดสนี้ ประมาณ 95% ของคนไข้จะมีภูมิคุ้มกัน แนะนำให้ฉีดอีกสามโดสในช่วงวัยเด็ก ไม่แนะนำให้ฉีดโดสกระตุ้นทุก ๆ สิบปีอีกต่อไป หากทำตามแผนการฉีดวัคซีน 3 โดส + 3 โดสกระตุ้น การฉีด 3 โดส + 1 โดสกระตุ้น ให้ภูมิคุ้มกันเป็นเวลา 25 ปีหลังจากการฉีดครั้งสุดท้าย หากให้ยาเริ่มแรกเพียง 3 โดส จำเป็นต้องให้โดสกระตุ้นเพื่อให้แน่ใจว่าได้รับการปกป้องอย่างต่อเนื่อง